

**KLASA: 100-01/25-01/13**

**URBROJ: 2176-116/09-25-6**

**Sisak, 7. kolovoza 2025.**

**OBAVIJEST KANDIDATIMA**

Povjerenstvo za provedbu javnog natječaja za popunu radnog mjesta **vozača u sanitetskom prijevozu** (m/ž) Zavodu za hitnu medicinu Sisačko-moslavačke županije poziva na testiranje kandidate/kinje koji ispunjavaju formalne uvjete iz javnog natječaja, koji je objavljen 24. srpnja 2025. godine na internetskim stranicama Hrvatskog zavoda za zapošljavanje te na internetskim stranicama i oglasnoj ploči Zavoda za hitnu medicinu Sisačko-moslavačke županije.

Testiranje za radno mjesto :

1. **vozač u sanitetskom prijevozu (m/ž) – 1 izvršitelj – na neodređeno vrijeme**, uz probni rad od dva mjeseca, mjesto rada: Sisačko-moslavačka županija.

Za kandidate/kandidatkinje koji ne pristupe testiranju smatrat će se da su povukli prijavu na natječaj i više se neće smatrati kandidatima / kandidatkinjama.

**Testiranje će se obaviti na sljedeći način:**

1. **srijeda, 13. kolovoza 2025. godine u 8,00** sati pismeni ispit, praktični ispit i motivacijski razgovor

**Pravila testiranja i način bodovanja:**

Pismeni ispit sadrži 30 pitanja iz područja prometnih propisa, tehničkih uvjeta vozila u prometu na cestama, Zakona o sigurnosti prometa na cestama, te prve pomoći.

Praktičnom dijelu i motivacijskom razgovoru moći će pristupiti samo kandidati koji imaju najmanje 21 točan odgovor.

|  |  |  |
| --- | --- | --- |
| **BODOVANJE:** | | |
| pisani ispit | 0-20 točnih odgovora | = 0 bodova |
| 21-30 točnih odgovora | = 21 - 30 bodova |
| praktični dio | max 5 bodova | = 5 bodova |
| motivacijski razgovor | max 10 bodova | = 10 bodova |
|  | MAX UKUPNO | = 45 bodova |

Testiranju i razgovoru mogu pristupiti samo kandidati koji dođu u zakazani sat i prije testiranja dokažu identitet osobnom iskaznicom ili drugom identifikacijskom ispravom.

Kandidatima nije dozvoljeno napuštati prostoriju u kojoj se obavlja testiranje niti razgovarati s ostalim kandidatima. Zbog prekršenih pravila kandidati će biti udaljeni s provjere znanja, a postignuti rezultat povjerenstvo neće priznati niti ocijeniti.

Nakon završetka testiranja i razgovora, Povjerenstvo će sačiniti Zapisnik o provedenom postupku te sačiniti listu kandidata prema ukupnom broju ostvarenih bodova i dostaviti ravnateljici.

Izabrani kandidati pozvat će se da u primjerenom roku, a prije sklapanja ugovora o radu, dostave uvjerenje o zdravstvenoj sposobnosti za obavljanje poslova radnog mjesta, uz upozorenje da se nedostavljanje uvjerenja smatra odustankom od prijema u radni odnos.

**LITERATURA:**

Priručnik za osposobljavanje i polaganje vozačkog ispita A1, A2, A, B, i B + E kategorije vozila, HAK, Zagreb 2014. god.,

Prva pomoć – priručnik, Hrvatski crveni križ, Zagreb 2011.

Zakon o sigurnosti prometa na cestama („Narodne novine“ broj 67/08, 48/10, 74/11, 80/13, 158/13, 92/14, 64/15, 108/17, 70/19, 42/20, 85/22, 114/22,133/23, 145/24)

Pravilnik o tehničkim uvjetima vozila u prometu na cestama („Narodne novine“ broj 85/16, 24/17, 70/19, 60/20, 79/23 5/25)

POVJERENSTVO ZA PROVEDBU JAVNOG NATJEČAJA